Βασίλειος Καρδαμάκης

Ο Βασίλειος Καρδαμάκης (Ναύπλιο, 1900 - Ουλμ, Γερμανία, 4 Ιουνίου 1971) ήταν Έλληνας αξιωματικός του Στρατού που διετέλεσε Αρχηγός ΓΕΣ από το 1959 ως το 1962Αξιολόγηση Αρχηγών ΓΕΣ από το 1901 μέχρι το 2011 – Δημοσκόπηση, Ελληνικόν Κέντρον Ελέγχου Όπλων "Αθηνά" και επί χούντας διοικητής της ΔΕΗ.

 Βιογραφία 
Φοίτησε στη Στρατιωτική Σχολή Ευελπίδων, από όπου αποφοίτησε το 1924. Επίσης, έκανε σπουδές στη Σχολή Τεχνικής Εκπαιδεύσεως Μηχανικού και εν συνεχεία σε αντίστοιχες σχολές στη Γαλλία και στο Ηνωμένο Βασίλειο.Μακεδονία, Δημοσία δαπάνη κηδεύεται ο Β. Καρδαμάκης, 5-6-1971,    σελ. 1

Προήχθη σε Αντιστράτηγο και το 1959 διορίστηκε αρχηγός του Γενικού Επιτελείου Στρατού, θέση στην οποία έμεινε ως το 1962.

Το 1962 εξέδωσε επίσημη ανακοίνωση στην οποία κατηγορούσε στελέχη της Ένωσης Κέντρου για "συκοφάντηση του στρατού με αντεθνική δράση".Καθημερινή, 49 χρόνια πριν. Η ανωτέρω ανακοίνωση προκάλεσε την οργίλη αντίδραση της Ένωσης Κέντρου και συγκεκριμένα του Γεωργίου Παπανδρέου, ο οποίος τον χαρακτήρισε «ανίκανο και ευτελή» και στη συνέχεια του επιτέθηκε λέγοντας τα εξής: «με ποίον δικαίωμα ο στρατηγός Καρδαμάκης εισέρχεται εις άσκησιν πολιτικής και πως προβαίνει εις μίαν ασύδοτον ανακοίνωσιν; Ποίος είσαι συ, στρατηγέ Καρδαμάκη, ανάξιε ηγέτα του στρατεύματος; Ανάξιε ηγέτα του στρατεύματος, ο οποίος δύνασαι να συκοφαντής τους ηγέτας, τους πολιτικούς ηγέτας της Ενώσεως Κέντρου ως αντεθνικούς, της Ε.Κ. εις την οποίαν ανήκουν πρώται δυνάμεις της χώρας, αι οποίαι έχουν προσφέρει μεγάλας υπηρεσίας εις την πατρίδα, είναι κατάφορτοι από εθνικούς τίτλους, έχουν προσφέρει ιστορίαν, απελευθέρωσιν εις την Ελλάδα; Ποίος είσαι συ, στρατηγέ Καρδαμάκη; Εάν υπήρχε Κυβέρνησις εντός μιας ώρας ο στρατηγός Καρδαμάκης θα έπαυε να είναι ο αρχηγός του στρατού. Αλλά, βέβαια, δεν υπάρχει».http://www.kathimerini.gr/723557/opinion/epikairothta/arxeio-monimes-sthles/49-xronia-prin-19i1962 Μετά από αυτό το περιστατικό ο Καρδαμάκης εξαναγκάστηκε σε παραίτηση.

Την άνοιξη του 1963Φοίβου Οικονομίδη,  21η ΑΠΡΙΛΙΟΥ: Αιφνιδιάστηκαν οι πάντες, πλην των Αμερικανών, enet.gr, 21-4-2013. αποκάλυψε στο συνταγματάρχη Μπάλντρι, στρατιωτικό ακόλουθο της αμερικανικής πρεσβείας, ότι οι στρατιωτικοί σχεδίαζαν πραξικόπημα.Η πρόωρη εξαγγελία ενός πραξικοπήματος, Αγγελιοφόρος της Κυριακής, ηλεκτρονική έκδοση, 26-5-2013, ανάκτηση 16-3-2014.

Το Μάιο του 1967 του ανατέθηκε η διοίκηση της ΔΕΗ.Πλούσια ήτο η προσφορά του Καρδαμάκη εις το αναπτυξιακόν έργον της ΔΕΗ, 5-6-1971,    σελ. 7

Πέθανε στην Ουλμ της Γερμανίας από καρδιακή προσβολή κατά τη διάρκεια υπηρεσιακού ταξιδιού σε χώρες του εξωτερικού και κηδεύτηκε δημοσία δαπάνη με τιμές αντιστρατήγου εν ενεργεία τον Ιούνιο του 1971. Μετά το θάνατό του, αποφασίστηκε να δοθεί το όνομά του στον ηλεκτρικό σταθμό της ΔΕΗ και στο τεχνητό φράγμα Πολυφύτου Κοζάνης.

 Παραπομπές 

Κατηγορία:Έλληνες αξιωματικοί του μηχανικού
Κατηγορία:Αρχηγοί Γενικού Επιτελείου Στρατού (Ελλάδα)